Temeljem članka 31. stavak 1. Zakona o koncesijama ("Narodne novine" br. 69/17), članka 21. i članka 80. stavka 4. točke 1. Zakona o pomorskom dobru i morskim lukama ("Narodne novine" br. 158/03, 100/04, 141/06, 38/09, 123/11 i 56/16), članka 1. i 2. Odluke Županijske skupštine Istarske županije o povjeravanju ovlaštenja Gradu Puli za davanje koncesija na pomorskom dobru ("Službene novine Istarske županije“ br. 13/10) i članka 39. Statuta Grada Pula - Pola („Službene novine“ Grada Pule br. 7/09, 16/09, 12/11,1/13 i 2/18), Gradsko vijeće Grada Pulena sjednici održanoj dana \_\_\_\_\_\_\_\_ 2019. godine, donosi

**ODLUKU**

**o donošenju Obavijesti o namjeri davanja koncesije**

**na pomorskom dobru u svrhu gospodarskog**

**korištenja luke posebne namjene - postojeće brodogradilišne luke „Tehnomont - Pula“**

**SADRŽAJ KONCESIJE**

**I**

Ovom Odlukom Grad Pula – Pola (dalje u tekstu: Davatelj koncesije) iskazuje namjeru davanja koncesije na pomorskom dobru u svrhu gospodarskog korištenjaluke posebne namjene postojeće brodogradilišne luke „Tehnomont - Pula“, na dijelu k.o. Pula, lokacija “Fižela“ u Puli.

Procijenjena vrijednost koncesije iznosi 146.330.805,00 kuna.

**PREDMET KONCESIJE**

**II**

Koncesija se daje na pomorskom dobru – dijelu lučkog područja Pula za gospodarsko korištenje luke posebne namjene – postojeće brodogradilišne luke „Tehnomont – Pula“.

Ukupna površina pomorskog dobra koje se daje u koncesiju ukupno iznosi 73.200 m2 od čega je 27.295 m2 kopneni dio, a 45.905 m2 morski dio (akvatorij).

Pomorsko dobro koje se daje u koncesiju u cijelosti obuhvaća k.č.br.: 4908/ZGR., 4909/ZGR., 4910/ZGR. i 4911/ZGR., 5273/4, 5290/1, 5290/2, 5290/3, 5292, 5293, 5295/1, 5295/2, 5295/3, 6005, 6006, 6056, 6244 i 6279, sve k.o. Pula.

Na pomorskom dobru koje se daje u koncesiju koncesionar ima pravo korištenja postojećih objekata lučke infrastrukture i suprastrukture.

Na pomorskom dobru koje se daje u koncesiju, djelatnosti omogućene važećom prostorno planskom dokumentacijom može obavljati isključivo koncesionar.

Područje pomorskog dobra - lučkog područja koje se daje u koncesiju, omeđeno je zatvorenim poligonom određenim lomnim točkama od 1 do 58 i nastavno do početne točke 1, iskazanim u koordinatnom sustavu HTRS96 kako slijedi:

**TOČKA E N**

1 288 057.73 4 972 977.70

2 288 125.76 4 972 934.58

3 288 486.21 4 972 936.67

4 288 484.36 4 972 836.70

5 288 484.76 4 972 823.79

6 288 483.15 4 972 816.28

7 288 481.89 4 972 809.83

8 288 481.23 4 972 806.40

9 288 479.61 4 972 798.20

10 288 479.03 4 972 797.71

11 288 476.10 4 972 783.72

12 288 473.78 4 972 772.58

13 288 472.50 4 972 766.74

14 288 471.88 4 972 763.88

15 288 471.63 4 972 763.95

16 288 465.59 4 972 764.98

17 288 417.21 4 972 768.36

18 288 402.35 4 972 767.56

19 288 399.61 4 972 767.33

20 288 396.94 4 972 766.90

21 288 388.94 4 972 765.25

22 288 370.33 4 972 761.43

23 288 357.10 4 972 758.66

24 288 344.05 4 972 754.91

25 288 333.60 4 972 751.90

26 288 324.67 4 972 749.31

27 288 315.38 4 972 746.62

28 288 299.75 4 972 742.02

29 288 284.16 4 972 737.42

30 288 271.22 4 972 733.42

31 288 247.98 4 972 726.46

32 288 234.88 4 972 722.70

33 288 216.64 4 972 717.52

34 288 201.01 4 972 713.01

35 288 199.57 4 972 712.61

36 288 204.47 4 972 727.72

37 288 206.80 4 972 734.91

38 288 207.56 4 972 737.08

39 288 215.47 4 972 763.08

40 288 224.21 4 972 795.93

41 288 170.01 4 972 813.96

42 288 156.77 4 972 813.55

43 288 144.37 4 972 809.06

44 288 135.61 4 972 802.35

45 288 133.18 4 972 795.23

46 288 131.43 4 972 784.23

47 288 128.53 4 972 778.48

48 288 126.57 4 972 774.32

49 288 124.90 4 972 771.70

50 288 120.21 4 972 773.61

51 288 101.04 4 972 781.56

52 288 099.20 4 972 782.17

53 288 097.39 4 972 782.81

54 288 057.53 4 972 798.92

55 288 052.59 4 972 800.91

56 288 053.12 4 972 803.48

57 288 053.86 4 972 807.02

58 288 054.66 4 972 811.80

1 288 057.73 4 972 977.70

Područje pomorskog dobra iz stavka 1. prikazano na geodetskom situacijskom nacrtu sastavni je dio ove Obavijesti i objavljuje se u Elektroničkom oglasniku javne nabave RH.

Sastavni dio ove Odluke čini Dokumentacija za nadmetanje.

**ROK NA KOJI SE DAJE KONCESIJA**

**III**

Koncesija se daje na rok od 20 (dvadeset) godina počevši od dana sklapanja ugovora o koncesiji uz mogućnost raskida ugovora sukladno važećim zakonskim propisima.

**POČETNI IZNOS NAKNADE ZA KONCESIJU**

**IV**

Početni iznos stalnog dijela godišnje naknade za koncesiju iznosi 219.600,00 kuna (slovima: dvjestodevetnaesttisućašestostotinakuna).

Početni iznos promjenjivog dijela godišnje naknade iznosi 1% prihoda ponuditelja ostvarenog obavljanjem djelatnosti na koncesioniranom području (promjenjivi dio).

Prihodom ponuditelja smatra se onaj dio prihoda koji se pokrivaju s pozicija iz Računa dobiti i gubitka koncesionara kako slijedi: troškovi osoblja (AOP 137), amortizacija (AOP 141) i dobit razdoblja (AOP 184). Ukoliko je poslovni rezultat razdoblja gubitak (AOP 185), osnovica za obračun koncesijske naknade računa se samo zbrajanjem pozicija troškova osoblja (AOP 137) i amortizacije (AOP 141).

U slučaju da se za vrijeme trajanja koncesijskog ugovora promijeni srednji tečaj Hrvatske narodne banke za kunu, u odnosu na EUR i to za +/- 3%, mijenja se i iznos stalnog dijela koncesijske naknade sukladno promjeni tečaja.

Ukoliko koncesionar ne plati koncesijsku naknadu, Davatelj koncesije obračunati će pripadajuću zakonsku kamatu, te može pokrenuti postupak oduzimanja koncesije sukladno odredbama ugovora o koncesiji.

Stalni dio koncesijske naknade za razdoblje prve godine važenja koncesije koncesionar je dužan platiti u roku od 60 (šezdeset) dana od dana sklapanja ugovora.

Za početnu i godinu u kojoj koncesija ističe koncesijska naknada plaća se razmjerno mjesecima korištenja.

Stalni dio koncesijske naknade za svaku iduću godinu važenja Ugovora koncesionar je dužan platiti do 01. svibnja tekuće godine.

Promjenjivi dio koncesijske naknade koncesionar je dužan platiti najkasnije do 01. svibnja tekuće godine, po završnom računu za proteklu godinu.

U godini u kojoj koncesija ističe Koncesionar je dužan stalni i promjenjivi dio koncesijske naknade platiti najkasnije do isteka koncesije.

**PONUDA – OSOBNI STRUČNI I FINANCIJSKI UVJETI KOJE MORAJU ZADOVOLJITI PONUDITELJI I ISPRAVE KOJIMA SE DOKAZUJE NJIHOVO ISPUNJENJE**

**V**

Ponuda obvezno sadrži dokumente u izvornom obliku, i to:

1. Dokaze o sposobnosti ponuditelja:

* izvadak iz sudskog registra trgovačkog suda ili izvadak iz obrtnog registra s upisanom djelatnošću za koju se traži koncesija, ne stariji od 30 dana
* odgovarajuću potvrdu kojom dokazuje da nije pokrenut stečajni, odnosno predstečajni postupak, da se ne nalazi u postupku likvidacije, odnosno da nije u postupku obustavljanja poslovnih djelatnosti
* podatke o bonitetu (BON 1), osim za obrte obveznike poreza na dohodak i novoosnovana društva i obrte
* podatke o solventnosti (BON 2 – za glavni račun ponuditelja) i potvrdu nadležne Porezne uprave o plaćenim dospjelim obvezama temeljem javnih davanja, sve ne starije od 30 dana
* izjavu da li je ponuditelj ispunio sve obveze iz drugih koncesija, ako ih ima ili ih je imao
* izjavu da li je ponuditelju do sada oduzeta koncesija sukladno članku 30. Zakona o pomorskom dobru i morskim lukama
* izjavu da ponuditelju ili osobi ovlaštenoj za zastupanje nije izrečena pravomoćna osuđujuća presuda za jedno ili više kaznenih djela iz područja gospodarskoga kriminala.

U slučaju dostave ponude od strane zajednice ponuditelja svaki član unutar zajednice mora tražene dokaze dostaviti pojedinačno.

1. ponuđeni iznos stalnog i postotak promjenjivog dijela koncesijske naknade

Napomena: U tijeku koncesije Davatelj koncesije zadržava pravo da u slučaju nerazmjera većeg od 10.000,00 kuna između ponuđenog iznosa godišnjeg promjenjivog dijela koncesijske naknade i uplaćenog iznosa promjenjivog dijela naknade za koncesije budućeg koncesionara, razliku naplati putem bjanko zadužnice za svaku godinu zasebno, osim u slučaju više sile.

1. Studiju gospodarske opravdanosti koja se izrađuje u suglasju sa odredbama Zakona o pomorskom dobru i morskim lukama i Uredbom o postupku davanja koncesije na pomorskom dobru. Ukupna vrijednost investicije koja se planira studijom gospodarske opravdanosti smatra se ulaganjem u osnovna sredstva.

Za zajednicu ponuditelja potrebno je definirati koje djelatnosti iz predmeta koncesije će obavljati pojedini poslovni subjekt u Zajednici ponuditelja.

1. garanciju poslovne banke za ozbiljnost ponude u izvornom obliku u visini 1% od ponuđene vrijednosti investicije s rokom važenja do planiranog roka zaključenja ugovora o koncesiji, a najduže dvije godine.
2. popunjen rekapitulacijski list
3. Cjelokupnu ponudbenu dokumentaciju i u elektronskom obliku.

Razlozi isključenja ponuditelja su ako ponuda ne sadrži potpunu dokumentaciju propisanu Obaviješću o namjeri davanja koncesije na pomorskom dobru u svrhu gospodarskog korištenja luke posebne namjene - postojeće brodogradilišne luke „Tehnomont - Pula“ i dokumentacijom za nadmetanje te ako ponuditelj ne udovoljava svim uvjetima propisanom naprijed navedenom Obaviješću, dokumentacijom za nadmetanje, člankom 17. stavak 3. Zakon o pomorskom dobru i morskim lukama i člankom 24. Zakona o koncesijama.

Natječajna dokumentacija biti će objavljena u Elektroničkom oglasniku javne nabave RH.

**ROK ZA DOSTAVU PONUDE**

**VI**

Postupak davanja koncesije započinje danom objave ove Obavijesti u Elektroničkom oglasniku javne nabave RH.

Rok za dostavu ponude je 30 dana od dana objave Obavijesti o namjeri davanja koncesije za gospodarsko korištenje luke posebne namjene – postojeće brodogradilišne luke „Tehnomont – Pula“ u Elektroničkom oglasniku javne nabave RH.

Ponuda se dostavlja u zatvorenoj omotnici s naznakom „Za javno prikupljanje ponuda za dodjelu koncesije na pomorskom dobru u svrhu gospodarskog korištenja postojeće brodogradilišne luke „Tehnomont - Pula“, te s napomenom „NE OTVARATI“.

Ponude se dostavljaju preporučenom pošiljkom na adresu Grad Pula – Pola, Upravni odjel za prostorno uređenje, komunalni sustav i imovinu, Forum 2, 52100 Pula ili neposrednom predajom u pisarnicu Grada Pule. U obzir će se uzimati samo ponude koje se predaju na pošti odnosno ovlaštenom pružatelju poštanskih usluga. U slučaju da je zahtjev predan pošti preporučeno ili ovlaštenom pružatelju poštanskih usluga, dan predaje pošti odnosno ovlaštenom pružatelju poštanskih usluga, smatra se danom predaje davatelju koncesije.

Ponuda mora biti napisana na hrvatskom jeziku i latiničnim pismom.

Nepotpune ponude i ponude zaprimljene izvan roka neće se razmatrati.

**KRITERIJI ZA ODABIR NAJPOVOLJNIJE PONUDE**

**VII**

U slučaju zaprimanja dvije ili više ponuda najpovoljniji ponuditelj biti će odabran sukladno kriterijima iz članka 21. Uredbe o postupku davanja koncesije na pomorskom dobru ("Narodne novine" br. 23/04, 101/04, 39/06, 63/08, 125/10, 102/11, 83/12 i 10/17) i to:

* ponuđeni iznos stalnog dijela koncesijske naknade                                                 30%
* ponuđeni iznos promjenjivog dijela koncesijske naknade                                       30%
* ponuđeni iznos ukupnoga investicijskog ulaganja prema studiji gospodarske

opravdanosti                                                                                                              40%

Svaki element ponude se vrednuje zasebno, a zbroj ukupne ocjene po kriterijima ne može iznositi više od 1,00.

Promjenjivi dio koncesijske naknade izračunava se u apsolutnom iznosu prema prikazanim ukupnim prihodima iz studije gospodarske opravdanosti, a za vrijeme trajanja koncesije.

Formule i način izračuna:

a) Koeficijent stalnog dijela koncesijske naknade =

30% × ponuđeni iznos stalnog dijela koncesijske naknade

najviši ponuđeni iznos stalnog dijela koncesijske naknade

b) Koeficijent promjenjivog dijela koncesijske naknade =

30% × ponuđeni apsolutni iznos promjenjivog dijela koncesijske naknade

najviši ponuđeni apsolutni iznos promjenjivog dijela koncesijske naknade

c) Koeficijent ukupne investicije =

40% × ponuđeni iznos ukupne investicije

najviši ponuđeni iznos ukupne investicije

Kriteriji iz stavka prvog ove točke moraju biti posebno istaknuti u ponudi na rekapitulacijskom listu.

Davatelj koncesije zadržava pravo neprihvaćanja svih pristiglih ponuda.

**PREUZIMANJE DOKUMENTACIJE ZA NADMETANJE**

**VIII**

Natječajna dokumentacija sadrži dokumentaciju za nadmetanje koja čini sastavni dio Obavijesti o namjeri davanja koncesije koja će biti objavljena u „Elektroničkom oglasniku javne nabave Republike Hrvatske“ po stupanju na snagu ove Odluke.

**OTVARANJE PONUDA**

**IX**

Javno otvaranje ponuda u otvorenom postupku obaviti će Stručno povjerenstvo za koncesije na pomorskom dobru Grada Pule - Pola (dalje u tekstu: Povjerenstvo) četvrtog dana po isteku roka za predaju ponuda, u 14,00 sati, u prostorijama Upravnog odjela za prostorno uređenje, komunalni sustav i imovinu, u Puli, Forum 2. U slučaju da je navedeni dan neradni, otvaranje ponuda obaviti će se prvog sljedećeg radnog dana.

Prilikom otvaranja pristiglih ponuda vodi se zapisnik, utvrđuje se broj dostavljenih ponuda, čita se rekapitulacijski list i provjerava da li je dostavljena sva tražena dokumentacija.

Zapisnik se uručuje svim ovlaštenim predstavnicima ponuditelja nazočnim na otvaranju ponuda, a ostalima na pisani zahtjev.

Pravo sudjelovanja na otvaranju ponuda imaju samo ovlašteni predstavnici ponuditelja, predstavnici Upravnog odjela za prostorno uređenje, komunalni sustav i imovinu te članovi Stručnog povjerenstva.

Ponuditelj se smatra nesposobnim, iako je dostavio svu potrebnu dokumentaciju, ukoliko ima nepodmirenih dospjelih obveza temeljem javnih davanja i ukoliko na BON 2 obrascu ima evidentirano više od 15 dana neprekinute blokade glavnog računa u posljednjih šest mjeseci, te se njegova ponuda isključuje iz daljnjeg postupka ocjenjivanja.

**DONOŠENJE ODLUKE**

**X**

Povjerenstvo pregledava i ocjenjuje ponude te donosi svoj nalaz i mišljenje.

Nalaz se sastoji od navođenja svih pristiglih ponuda, te ocjene ponuda sukladno kriterijima iz točke VII., a mišljenje se sastoji od prijedloga najpovoljnije ponude s obrazloženjem.

Povjerenstvo dostavlja nalaz i mišljenje Upravnom odjelu za prostorno uređenje, komunalni sustav i imovinu, u roku od 8 dana od dana održane sjednice Povjerenstva.

Upravni odjel za prostorno uređenje, komunalni sustav i imovinu, dužan je u daljnjem roku od 8 dana izraditi Nacrt Odluke o davanju koncesije najpovoljnijem ponuditelju ili Nacrt Odluke o poništenju postupka davanja koncesije i dostaviti ga Gradonačelniku Grada Pule radi utvrđivanja Prijedloga Odluke o davanju koncesije ili Prijedloga Odluke o poništenju postupka davanja koncesije i upućivanja Gradskom vijeću Grada Pule radi donošenja Odluke.

U slučaju donošenja Odluke o davanju koncesije odabranom najpovoljnijem ponuditelju ponudit će se zaključenje ugovora o koncesiji, a o donesenoj odluci ostali ponuditelji biti će obaviješteni bez odgode, preporučenom pošiljkom s povratnicom.

Ugovor o koncesiji sklopiti će se u roku od 10 dana po isteku razdoblja mirovanja koje iznosi 15 dana od dana dostave Odluke o davanju koncesije svakom ponuditelju. Ako je pokrenut postupak pravne zaštite, ugovor o koncesiji sklapa se kada odluka o davanju koncesije postane izvršna.

Prije sklapanja ugovora o koncesiji najpovoljniji ponuditelj dužan je Davatelju koncesije predati:

* Bjanko zadužnicu/e najmanje u iznosu dvostruke naknade za koncesiju solemniziranu kod javnog bilježnika, a sve u svrhu osiguranja urednog plaćanja naknade za koncesiju,
* Bjanko zadužnicu/e najmanje u iznosu ponuđenog iznosa promjenjivog dijela naknade za koncesiju solemniziranu kod javnog bilježnika, a sve u svrhu osiguranja naplate razlike između ponuđenog i uplaćenog iznosa promjenjivog dijela naknade za koncesiju,
* Važeću policu osiguranja ponuditelja za cijelo vrijeme važenja ugovora, kao dokaz jamstva za pokriće odgovornosti iz djelatnosti.

Koncesija se ne može prenijeti na drugu osobu, osim pod uvjetima utvrđenima važećim zakonskim propisima.

Ugovor o koncesiji zaključuju Gradonačelnik Grada Pule i odabrani najpovoljniji ponuditelj.

Ugovor o koncesiji može se mijenjati u skladu s člankom 62. Zakona o koncesijama.

**UPUTA O PRAVNOM LIJEKU**

**XI**

Protiv Odluke o davanju koncesije ili Odluke o poništenju postupka davanja koncesije može se izjaviti žalba Ministarstvu mora, prometa i infrastrukture, Zagreb, Prisavlje 14, u roku 15 dana, računajući od dana primitka Odluke.

Žalba se izjavljuje Ministarstvu mora, prometa i infrastrukture putem davatelja koncesije u pisanom obliku neposredno ili preporučenom pošiljkom.

Žalitelj je dužan istodobno jedan primjerak žalbe na isti način podnijeti Ministarstvu mora, prometa i infrastrukture.

**ZAVRŠNE ODREDBE**

**XII**

Ova Odluka stupa na snagu danom donošenja.

Postupak davanja koncesije započinje danom objave ove Obavijesti u Elektroničkom oglasniku javne nabave RH.

Zadužuje se Upravni odjel za prostorno uređenje, komunalni sustav i imovinu da u Elektroničkom oglasniku javne nabave Republike Hrvatske objavi Obavijest o namjeri davanja koncesije sa pratećom dokumentacijom.

Obrada osobnih podataka prikupljenih u ovom postupku, koristiti će se u smislu Zakona o zaštiti osobnih podataka, isključivo u svrhu obrade osobnih podataka u ovom postupku davanja koncesije a sukladno s procedurom propisanim odredbama Zakona o koncesijama, Zakona o javnoj nabavi i Zakona o pomorskom dobru i morskim lukama.

**GRADSKO VIJEĆE GRADA PULE**

**PREDSJEDNIK**

**Tiziano Sošić**